সীয়িং রেড (ডেক্সটার)
ডেক্সটার নির্মাতার শিশু শিল্পীদের নাটকটির অন্ধকার অধ্যায় থেকে দূরে রাখতে সচেষ্ট ছিলেন। তাই সহকারী প্রযোজক ড্যানিয়েল কেরন শিশু ডেক্সটার চরিত্রে অভিনয় করা শিশুর মাকে বারণ করে দেন, যেন তার সন্তানকে জানানো না হয় সে কোন চরিত্রে অভিনয় করছে। এরিক কিং বলেন, রক্তের মাঝে বসে একটি বাচ্চা কাঁদছে পুরোটা অভিনয় এবং মিথ্যে হলেও তা অত্যন্ত অস্বস্তিকর দৃশ্য ছিল। চিত্রগ্রাহক রোমিও টাইট্রন ক্যামেরার শাটল এঙ্গেল শক্ত করে দৃশ্যটি ধারণ করেন, যেন তাতে স্মৃতির আমেজ সম্পূর্ণরূপে আসে। সিরিজের পরিচালক কিথ গরডন এই ফ্ল্যাশব্যাক দৃশ্যগুলোকে "অভাবনীয়" বলেন এবং তিনি মনে করেন দৃশ্যগুলো অনেকটাই "স্ট্যানলি কুবরিকের চলচ্চিত্রের মতো" ছিল।
ডার্কেস্ট আওয়ার (চলচ্চিত্র)
২০১৬ সালের ২৯শে মার্চ প্রকাশিত হয় জো রাইট চলচ্চিত্রটি পরিচালনা করবেন। একই বছর এপ্রিলে প্রকাশিত হয় গ্যারি ওল্ডম্যান চার্চিলের ভূমিকায় অভিনয় করবেন। ২০১৬ সালের ৬ই সেপ্টেম্বর ঘোষণা দেওয়া হয় ফোকাস ফিচার্স ছবিটি মার্কিন যুক্তরাষ্ট্রে ২০১৭ সালের ২৪শে নভেম্বর মুক্তিতে পরিবেশকের দায়িত্ব পালন করবে, অন্যদিকে বেন মেন্ডেলসন রাজা ষষ্ঠ জর্জ এবং ক্রিস্টিন স্কট থমাস ক্লেমেন্টিন চার্চিল চরিত্রে অভিনয় করবেন। ২০১৬ সালের ৮ই নভেম্বর স্টিভেন ডিলেন অভিনয়শিল্পী হিসেবে যোগ দেন।